Diari Oficial de la Generalitat Valenciana


Sumari del DOGV 8440, del 10-12-2018 (2018/11743)

CORRECCIÓ d'errades de la Resolució de 14 de novembre de 2018, de la Conselleria d'Educació, Investigació, Cultura i Esport, per la qual es concedeixen les subvencions per a la dinamització de museus i col·leccions museogràfiques permanents reconegudes de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8440

Data del DOGV
:   10-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11187


Data del document
:   04-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 14 de novembre de 2018, de la Conselleria d'Educació, Investigació, Cultura i Esport, per la qual es concedeixen les subvencions per a la dinamització de museus i col·leccions museogràfiques permanents reconegudes de la Comunitat Valenciana. [2018/11528]  
Antecedents de fet  
Primer. Per la Resolució de 23 de maig de 2018, de la Conselleria d'Educació, Investigació, Cultura i Esport, es convoquen subvencions per a la dinamització de museus i col·leccions museogràfiques permanents reconegudes de la Comunitat Valenciana en el marc de l'Ordre 28/2017, de 6 de juliol, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a la dinamització de museus i col·leccions museogràfiques permanents reconegudes de la Comunitat Valenciana (DOGV 8081, 11.07.2017).  
  
Segon. Mitjançant la Resolució de 14 de novembre de 2018, de la Conselleria d'Educació, Investigació, Cultura i Esport, es concedeixen les subvencions per a la dinamització de museus i col·leccions museogràfiques permanents reconegudes de la Comunitat Valenciana. Publicada el 19 de novembre en el Diari Oficial de la Generalitat Valenciana número 8426, en l'annex II en què s'indiquen les sol·licituds desestimades, no hi figurava:  
Pilar de la Horadada, expedient 589 Museu Arqueològic Etnològic Municipal Gratiniano Baches, amb un import d'actuació de 10.449,60 euros.  
  
Fonaments de dret  
Primer. L'article 109 de la Llei 39/2015, d'1 d'octubre, del procediment administratiu comú de les administracions públiques, estableix que: «Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.»  
Advertit l'error material en la Resolució de concessió de 14 de novembre de 2018, publicada en data 19 de novembre de 2018 en el Diari Oficial de la Generalitat Valenciana, i sent aquest error ostensible i deduïble de les dades de l'expedient, i conseqüència de la transferència de dades entre les aplicacions informàtiques Calc i Writer, a l'empara del que disposa l'article 109 de la Llei 39/2015, resolc:  
Rectificar l'annex II en el sentit següent:  
A més dels noms que apareixen en la llista de desestimats, publicada mitjançant la Resolució de 14 de novembre de 2018, hi ha de figurar: Pilar de la Horadada, expedient 589 Museu Arqueològic Etnològic Municipal Gratiniano Baches com a desestimada per insuficiència pressupostària.  
  
Contra aquesta resolució, que posa fi a la via administrativa, es podrà interposar recurs contenciós administratiu davant del jutjat contenciós administratiu de València, en el termini de dos mesos comptats des de l'endemà de la seua publicació, de conformitat amb el que s'estableix en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, i segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, podrà interposar-se potestativament recurs de reposició davant del mateix òrgan que va dictar l'acte contra el qual es recorre, en el termini d'un mes comptat des de l'endemà de la seua publicació. Tot això, sense perjudici que puga exercitar-se'n, si escau, qualsevol altre que s'estime procedent.  
  
València, 4 de desembre de 2018. El conseller d'Educació, Investigació, Cultura i Esport: Vicent Marzà Ibáñez.